open-index/open-wikipedia-markdown huggingface dataset:
Teemu Tainio

**Temu Mikaelis Tainio** (*Teemu Mikael Tainio*; g. 1979 m. lapkričio 27 d.) – buvęs Suomijos futbolininkas, atraminis saugas. 

Baigęs profesionalaus futbolininko karjerą ėmėsi trenerio veiklos.

## Karjera
Suomis profesionalo karjerą pradėjo 1996 m. gimtinėje, kai atstovavo FC Haka.

1997 m. išvyko į Prancūziją. 1997–2005 m. rungtyniavo AJ Auxerre.

2005–2008 m. atstovavo Tottenham Hotspur FC.

2008–2010 m. priklausė Sunderland AFC. 2009–2010 m. sezone nuomos pagrindais atsidūrė Birmingham City FC. 

2010–2011 m. sezone rungtyniavo Nyderlanduose, kur atstovavo AFC Ajax.

2011–2012 m. priklausė New York Red Bulls, o karjerą baigė 2013−2014 m. rungtyniaudamas HJK Helsinki.

2015 m. vasario 14 d. žaidėjas paskelbė baigiąs profesionalo karjerą.

## Trenerio karjera
2017 m. sezone tapo Klubi 04 Helsinki vyriausiojo trenerio Toni Koskela asistentu.

2018 m. sezone tapo FC Haka vyriausiojo trenerio Keith Armstrong asistentu.

Nuo 2019 m. sausio mėn. dirbo FC Haka vyr. treneriu. 

2023–2024 m. buvo AEL Limassol trenerio asistentu. 2023 m. spalio 28 m. paskelbta, kad jungiasi prie trenerių štabo. 2024 m. sausio 22 d. klubas paskelbė, kad Toni Koskela palieka klubą, o kartu ir jo trenerių štabo nariai.

Nuo 2024 m. kovo mėn. dirbo JK Tallinna Kalev (Estija) vyr. trenerio asistentu.

## Karjera rinktinėje
Kitados atstovavo Suomijos nacionalinei rinktinei. Debiutavo 1998 m. vasario 5 d. rungtynėse prieš Kiprą.

Šios rungtynės baigėsi lygiosiomis 1:1.

## Išnašos

## Nuorodos
* SOCCERWAY
* Transfermarkt (žaidėjas)
* Transfermarkt (treneris)
* Globalsportsarchive
Murat Yakin

**Muratas Jakinas** arba **Muratas Jakynas** (, , g. 1974 m. rugsėjo 15 d.) – turkų kilmės šveicarų futbolininkas, Šveicarijos rinktinės gynėjas. Baigęs profesionalaus futbolininko karjerą ėmėsi trenerio veiklos. Jo brolis Hakan Yakin irgi futbolininkas.

## Žaidėjo karjera

### Klubinė karjera
Pirmuoju profesionaliu klubu tapo Grasshoppers (1992–1997 m.), o vėliau rungtyniavo užsienio klubuose.

1997–1998 m. atstovavo VfB Stuttgart, 1998–2000 m. Fenerbahçe, 2000 m. FC Basel, 2000–2001 m. 1. FC Kaiserslautern, 2001–2006 m. FC Basel.

### Šveicarijos rinktinėje
 žaidė nuo 1994 m.

Debiutavo 1994 m. rugsėjo 6 d. draugiškose rungtynėse prieš JAE. Šiose rungtynėse 32 minutę gavo raudoną kortelę, o 72 minutę prieš save išvydo dar vieną geltoną kortelę, kuri netrukus virto raudona. Žaidėjas buvo pašalintas iš aikštės.

## Trenerio karjera
2006–2007 m. dirbo Concordia Basel (trenerio asistentu), 2007 m. Grasshoppers (asistentu), 2008 m. FC Frauenfeld, 2008–2009 m. Grasshoppers B ekipos treneriu.

2009–2011 m. tapo FC Thun vyr. treneriu, 2011–2012 m. sezone FC Luzern, 2012–2014 m. FC Basel.

2014–2015 m. dirbo Rusijoje, Maskvos Spartak.

Vėliau grįžo į Šveicariją ir 2016–2017 m. dirbo FC Schaffhausen, 2017–2018 m. Grasshoppers, 2018–2019 FC Sion, 2019–2021 m. Schaffhausen.

Nuo 2021 m. Šveicarijos nacionalinės rinktinės treneris.

## Dalyvavimas čempionatuose

|}

## Taip pat skaitykite
* Hakan Yakin

## Išnašos

## Nuorodos
* Transfermarkt (treneris)
* footballdatabase
Gevorg Ghazaryan

**Gevorgas Gazarianas** (; g. 1988 m. balandžio 5 d. Jerevane) – armėnų futbolininkas, saugas, puolėjas. Atstovavo Armėnijos vyrų futbolo rinktinei.

## Karjera
2006–2011 m. priklausė Pyunik klubui. 2007 m. nuomos pagrindais perleistas „Banats“ klubui.

Vėlesniais metais rungtyniavo Ukrainoje, Graikijoje, Kazachstane, Kipre ir Portugalijoje.

2021 m. grįžo į gimtinę ir rungtyniavo Armėnijos Premjer lygoje. Atstovavo Pyunik ir Ararat-Armenia klubams.

## Rinktinė
2007 m. rugpjūčio 22 d. debiutavo Armėnijos vyrų futbolo rinktinėje rungtynėse prieš Portugaliją.

## Pasiekimai
 **[[FA P’yunik Erewan|Pyunik]]**
* Armėnijos aukščiausioji futbolo lyga (6): 2006, 2007, 2008, 2009, 2010, 2021–2022 m.
* Armėnijos futbolo taurė (1): 2009 m. 
* Armėnijos futbolo supertaurė (3): 2007, 2008, 2010 m.

 **[[Alashkert FC]]**
* Armėnijos Premjer lyga (): 
* Armėnijos futbolo supertaurė:

## Išnašos

## Nuorodos
* Transfermarkt
* Globalsportsarchive
Edgar Manucharyan

**Edgaras Manučarianas** (; g. 1987 m. sausio 19 d. Jerevane) – buvęs armėnų futbolininkas, puolėjas. 

Atstovavo Armėnijos vyrų futbolo rinktinei.

## Karjera
### Klubinė karjera
Profesionalo karjerą pradėjo gimtinėje. 2002–2005 m. atstovavo Pyunik. 

2005 m. persikėlė į Nyderlandus. rungtyniavo AFC Ajax, bei nuomos pagrindais skolintas kitiems klubams.

### Trenerio karjera
2020 m. rugpjūtį tapo Jerevano BKMA trenerio asistentu.

## Rinktinė
2004 m. vasario 19 d. debiutavo Armėnijos vyrų futbolo rinktinėje draugiškose rungtynėse prieš Kazachstaną.

2012 m. lapkričio 14 d. rungtynėse prieš Lietuvos rinktinę pasižymėjo įvarčiu. Septintą rungtynių minutę pelnė įvartį, Armėnijos rinktinė įsiveržė į priekį (1:0). Galutinis rungtynių rezultatas buvo 4:2 Armėnijos naudai.

## Pasiekimai
 **[[FA P’yunik Erewan|Pyunik]]**
* Armėnijos aukščiausioji futbolo lyga (4):  2002, 2003, 2004, 2010
* Armėnijos futbolo taurė (): 
* Armėnijos futbolo supertaurė ():

 **[[Alashkert FC]]**
* Armėnijos Premjer lyga (): 
* Armėnijos futbolo supertaurė:

## Išnašos

## Nuorodos
* Transfermarkt (žaidėjas)
* Transfermarkt (treneris)
* Globalsportsarchive
Kristijonas Bartoševičius

**Kristijonas Bartoševičius** (g. 1987 m. rugpjūčio 23 d.) – Lietuvos politikas, pedagogas, aktorius.

## Biografija

2006 m. baigė Vilniaus J. Basanavičiaus vidurinę mokyklą, 2006–2010 m. studijavo ISM Vadybos ir ekonomikos universitete, kur įgijo ekonomikos bakalauro laipsnį, 2017–2018 m. Lietuvos edukologijos universitete įgijo pedagogo kvalifikaciją.

VšĮ Vilniaus džiazo klube dirbo mokytoju (2011–2020 m.), dirbo ekonomikos mokytoju Kauno Jono Jablonskio gimnazijoje (2019–2020 m.), mokė ekonomikos KTU gimnazijoje (2018–2020 m.), Kauno Veršvų gimnazijoje ekonomikos mokytoju (2018–2019 m.). Dirbo Lietuvos chorų sąjungoje, vienas Lietuvos dainų šventės organizatorių (2014 m.). 2012–2020 m. – berniukų ir jaunuolių choras „Ąžuoliukas“, direktorius. 2015–2020 m. dirbo Lietuvos aklųjų ir silpnaregių sąjungoje radijo laidos vedėju.

2010–2020 m. vaidino televizijos laidoje „Dviračio žinios“ (fiktyvios firmos „Mėslita“ direktorius), vaidino filmuose „Vilko dantų karoliai“ (rež. Algimantas Puipa, 1997 m.)., „Gautas iškvietimas“ (2016 m.), „12 kėdžių“ (2016 m.). 2011–2016 m. organizavo kasmetines Verslaus jaunimo stovyklas.

2020–2023 m. Seimo narys.

Mama Judita tarptaut. džiazo muzikos festivalio „Vilnius Mama Jazz“ vadovė.

## Teistumas
2023 m. sausio 20 d. generalinė prokurorė Nida Grunskienė susitikime su Seimo pirmininke Viktorija Čmilyte-Nielsen aptarė klausimą dėl neeilinės Seimo sesijos ir pateikė nuasmenintus kaltinimus apie vieną iš Seimo narių. Tos pačios dienos vakare K. Bartoševičius, būdamas komandiruotėje Čilėje, Vyriausiajai rinkimų komisijai išsiuntė prašymą dėl Seimo mandato atsisakymo. 

2023 m. sausio 23 d. viešai paskelbė apie savo sprendimą trauktis iš Seimo nario pareigų dėl asmeninių priežasčių. Po kelių valandų generalinė prokurorė Nida Grunskienė kreipėsi į Seimo pirmininkę Viktoriją Čmilytę-Nielsen dėl K. Bartoševičiaus neliečiamybės panaikinimo ir paskelbė jam kaltinimus bei pradėjo ikiteisminį tyrimą dėl nepilnamečių ir mažamečių seksualinio prievartavimo ir jaunesnio negu šešiolikos metų asmens tvirkinimo. Sausio 24 d. Vyriausiosios rinkimų komisijos vienbalsiu sprendimu, neteko parlamentaro mandato. 2023 m. kovo 10 d. vietoje K. Bartoševičiaus Seimo nariu tapo buvęs krašto apsaugos viceministras Vilius Semeška (TS-LKD).

2023 m. vasario 1 d. paskelbta, kad K. Bartoševičiui pareikšti oficialūs įtarimai. Nukentėjusiais pripažinti 4 asmenys, nusikalstamų veikų padarymo metu buvę mažamečiais arba nepilnamečiais. Tą pačią dieną įvyko K. Bartoševičius apklausa.

2025 m. liepos 10 d. Panevėžio apygardos teismas paskelbė nuosprendį, kuriuo pripažino K. Bartoševičių kaltu pagal Lietuvos Respublikos baudžiamojo kodekso 150 straipsnio 3 ir 4 dalį (nepilnamečio ir mažamečio seksualinis prievartavimas), 138 straipsnio 2 dalies pirmąjį punktą (nesunkus sveikatos sutrikdymas) ir 153 straipsnio 1 dalį (jaunesnio nei 16 metų asmens tvirkinimas). K. Bartoševičiui skirta 7 metų laisvės atėmimo bausmė.

## Šaltiniai
Reichsbankas

**Reichsbankas** () – Vokietijos Reicho centrinis bankas, veikęs nuo 1876 m. iki 1945 m.

## Istorija

Reichsbankas buvo įkurtas 1876 m. sausio 1 d., netrukus po Vokietijos imperijos įkūrimo 1871 m. Tai buvo Prūsijos centrinis bankas, kurį griežtai kontroliavo Reicho vyriausybė. Prieš suvienijimą 1871 m. Vokietijoje veikė 31 centriniai bankai – *Notenbanken* („banknotų bankai“).

1914 m. prasidėjus Pirmajam pasauliniam karui, markė smarkiai nuvertėjo. Vokietijos imperijos pralaimėjimas 1918 m., ekonominė našta, kurią sukėlė karo reparacijų mokėjimas sąjungininkams, ir socialiniai neramumai pirmaisiais metais baigėsi 1922–23 m. Vokietijos hiperinfliacija.

Ekonominės reformos, tokios kaip naujos laikinosios valiutos – rentenmarkių – išleidimas ir 1924 m. Daueso planas, stabilizavo Vokietijos pinigų raidą, o kartu ir Veimaro Respublikos ekonomines perspektyvas. Viena svarbiausių reformų, kurias lėmė Daueso planas, buvo Reichsbanko, kaip nuo Reicho vyriausybės nepriklausomos institucijos, įsteigimas. 1924 m. rugpjūčio 30 d. Reichsbankas pradėjo leisti reichsmarkes, kurios buvo Vokietijos valiuta iki 1948 m.

### Nacistinė Vokietija
Trečiojo reicho metais nacių užgrobta ir įtvirtinta valdžia labai paveikė Reichsbanką. 1937 m. įstatymu buvo atkurta Reicho vyriausybės kontrolė ir bankas buvo tiesiogiai pavaldus Adolfui Hitleriui. 1939–1945 m. Valteris Funkas buvo paskutinis Reichsbanko prezidentas. 1945 m. gegužės mėn. pralaimėjus nacistinei Vokietijai, kartu su kitomis Reicho ministerijomis ir institucijomis buvo panaikintas ir Reichsbankas.

Iškart po karo sąjungininkų okupacinė valdžia tapo atsakinga už Vokietijos pinigų klausimus. Sąjungininkai ir toliau leido reichsmarkes, o palaipsniui buvo atkurta Vokietijos bankų sistema. 1948 m. Reichsmarkė nustojo egzistuoti, nes Vakaruose buvo įvesta Vokietijos markė, o Rytuose – Rytų Vokietijos markė. Vakarų Vokietijoje pinigų politiką perėmė Vokietijos žemių bankas (*Bank deutscher Länder*), o vėliau – Vokietijos Bundesbankas (*Deutsche Bundesbank*). Rytų Vokietijoje šį vaidmenį atliko VDR valstybinis bankas (*Staatsbank der DDR*).

## Reichsbanko prezidentai

* 1876–1890: Hermann von Dechend
* 1890–1908: Richard Koch
* 1908–1923: Rudolf Havenstein
* 1923–1930: Hjalmar Schacht
* 1930–1933: Hans Luther
* 1933–1939: Hjalmar Schacht
* 1939–1945: Walther Funk

## Išnašos
Ukrainos centrinė taryba

**Ukrainos centrinė taryba** (), dar vadinama **Centrinė Rada** () – Ukrainos Liaudies Respublikos taryba, vienijanti Ukrainos karių, darbininkų ir valstiečių deputatus bei keletą politinių, visuomeninių, kultūrinių ir profesinių organizacijų narių. Po Ukrainos nacionalinio kongreso (1917 m. balandžio 19–21 d.) taryba tapo tarpukario revoliuciniu parlamentu, veikusiu iki Ukrainos ir Sovietų Sąjungos karo. Skirtingai nuo daugelio Rusijos Respublikos tarybų (sovietų), šios tarybos bolševizavimas visiškai nepavyko, todėl Rusijos bolševikų partijos nariai Ukrainoje persikėlė į Charkovą. 1918 m. balandžio 29 d. Centrinė Taryba buvo nuversta Vokietijos imperijos remiamo generolo Pavlo Skoropadskio.

Nuo pat pradžių taryba vadovavo Ukrainos tautiniam judėjimui ir vedė šalį nuo autonomijos iki visiško suvereniteto. Per trumpą 1917–1918 m. gyvavimo laikotarpį Centrinė Rada, kuriai vadovavo ukrainiečių istorikas ir etnologas Michailas Hruševskis, tapo pagrindine Ukrainos Liaudies Respublikos valdymo institucija ir sukūrė parlamentinės demokratijos ir nacionalinės nepriklausomybės precedentus, kurie tapo nepriklausomos Ukrainos tapatybės pagrindu po Sovietų Sąjungos iširimo.

Sovietmečiu oficialioji ideologija centrinę tarybą apibūdino kaip kontrrevoliucinę buržuazijos ir smulkiaburžuazinių nacionalistinių partijų tarybą.

## Išnašos
Maues Asu

**Maues Asu** (), aukštupyje – ***Parauaris*** (*Rio Parauari*) – upė Brazilijoje, Amazonės valstijoje. Prasideda kaip Parauaris Paros valstijos paribiuose. Teka šiaurėn Amazonijos miškais. Po santakos su Amana vadinama Maues Asu. Žemupyje smarkiai vinguriuoja, šakojasi, patenka į šlapynių ir ežerų labirintą. Įteka iš dešinės į Parana Urariją – Madeiros/Kanumano atšaką, tekančią Amazonėn.

Didžiausi intakai: Parakaris, Amana, Urupadis.

Prie upės žiočių įsikūręs Maueso miestas.

## Šaltiniai
Mauesas

**Mauesas** () – miestas Brazilijoje, Amazonės valstijoje, 135 km į pietvakarius nuo Parintinso, prie Maues Asu upės santakos su Parana Urarija. Yra uostas, oro uostas. Verčiamasi daugiausia gvaraninių paulinijų auginimu.

Savivaldybės plotas – 39 988 km², gyventojų skaičius – 66 159 (2021 m.). Kitos didesnės gyvenvietės: Kurusa, Santa Marija, Bon Žezusas, San Bonifasijas.

## Istorija
Portugalai Maueso žemupyje, tada apgyvendintame mundurukų, ėmė kurtis nuo 1795 m., po 3 metų įkurta Lusėjos gyvenvietė. 1892 m. sudaryta Maueso savivaldybė.

## Šaltiniai
Ukrainos direktorija

**Direktorija** () – Ukrainos Liaudies Respublikos laikinasis revoliucinis valstybinis komitetas, iš pradžių suformuotas 1918 m. lapkričio 13–14 d., sukilus prieš Pavlo Skoropadskio autoritarinį režimą. Pavlo Skoropadskio nuvertimo metu jis buvo pavadintas Valstybės reikalų vykdomąja taryba ().

Po nesėkmingų bandymų surinkti komiteto narius 1920 m. lapkričio 10 d. komitetas buvo paleistas. 1920 m. lapkričio 12 d. vykdomoji taryba buvo pertvarkyta į vieno asmens vyriausybę.

## Normatyviniai aktai
Iš pradžių Direktorija grąžino visas valstiečių ir darbininkų teises, kurios buvo nustatytos Centrinės Rados priimtais įstatymais:

*Ukrainos Liaudies Respublikos Direktorija skelbia, kad iki visiško žemės reformos išsprendimo visos smulkios valstiečių valdos ir visos darbininkų valdos paliekamos naudotis ankstesniems savininkams, o likusios žemės perduodamos valstiečiams, turintiems mažai žemės arba jos neturintiems, pirmenybę teikiant tiems, kurie prisijungė prie respublikos pajėgų kovoje su buvusiu etmonu. Aukščiausią pavaldumą žemės atžvilgiu vykdo Ukrainos Liaudies Respublikos direktorija. Šis teiginys taip pat susijęs su vienuolynų, bažnyčių ir valdžios žemės valdomis. Reformai įvesti buvo suorganizuotas Liaudies žemės komitetas...*Direktorija panaikino visus buvusios Ukrainos valstybės vyriausybės kodeksus, susijusius su darbuotojų politika. Buvo atkurta aštuonių valandų darbo dienos trukmė, bendradarbiavimo susitarimų praktika, koalicijų ir aktyvistų streikų teisės ir įvairūs kiti norminiai aktai.

## Šaltiniai

* *Rafes M.G. Два года революции на Украине. 168 p. Moscow, 1920.*
* *Антонов-Овсієнко В. Записки о гражданской войне. В 3 – х томах –Москва – Л.Государственное военное издательство, 1932г. -т 3–350 с., т.4 1933 –343с.*
* *Vynnychenko V. Diary. Edmonton, 1975.*
* *Vynnychenko V. Відродження нації. Kyiv, 1990.*
* *Doroshenko D. Мої спомини про недавнє минуле (1914–1920 рр.), Lviv, 1923.*
Sanna Marin

**Sana Marin** (; g. 1985 m. lapkričio 16 d. Helsinkyje) – Suomijos politikė, šalies ministrė pirmininkė (2019–2023 m.).

## Biografija
S. Marin gimė vargingoje šeimoje, tėvas piktnaudžiavo alkoholiu. Tėvams išsiskyrus, S. Marin motina susirado partnerę moterį, drauge apsigyveno ir užaugino dukrą. Būdama penkiolikos, S. Marin vasarai įsidarbino fasuotoja kepykloje, po to nešiojo laikraščius. Tik pabaigusi mokyklą, metus parduotuvėje dirbo kasininke.

2012 m. baigė Tamperės universitetą (viešojo administravimo bakalauras), 2017 m. ten pat įgijo magistro laipsnį.

## Politinė veikla
2004 m. tapo Socialdemokratinio jaunimo organizacijos nare, o 2006 m. prisijungė prie Suomijos socialdemokratų partijos.

2013–2017 m. užėmė Tamperės miesto tarybos pirmininkės pareigas. 2014–2017 m. buvo Suomijos socialdemokratų partijos pirmininko antroji pavaduotoja, o 2017–2020 m. – pirmoji. Į šalies parlamentą pirmąkart išrinkta 2015 m., dar kartą – 2019 m. A. Rinės centro kairės vyriausybėje 2019 m. birželio – gruodžio mėn. ėjo ryšių ir transporto ministrės pareigas. Šiam ministrų kabinetui atsistatydinus, 2019 m. gruodžio 10 d. tapo Suomijos premjere (koalicinę vyriausybę sudaro 5 partijų atstovai). Nuo 2020 m. rugpjūčio – Suomijos socialdemokratų partijos pirmininkė. 2023 m. po pralaimėtų rinkimų paliko premjerės postą.

S. Marin yra didesnių migrantų priėmimo kvotų šalininkė, pasisako už tai, kad gerovės valstybė būtų stiprinama, keliant mokesčius. 2022 m. Rusijai įsiveržus į Ukrainą, S. Marin nutarė Ukrainai tiekti ginklus, o 2022 m. gegužės mėn. pritarė šalies narystei NATO.

## Asmeninis gyvenimas
2018 m. S. Marin su draugu Markusu Raikonenu susilaukė dukters Emos, 2020 m. jie susituokė. 2023 m. pranešta apie skyrybas. S. Marin yra vegetarė. 

## Išnašos

|-

|-
Jekaterinoslavo gubernija

**Jekaterinoslavo gubernija** (, ) – Rusijos imperijos gubernija. Gubernijos administracinis centras buvo Jekaterinoslavas (dabartinis Dnipras). Šiandien jos teritorija yra Ukrainos dalis.

## Istorija

Gubernija buvo įkurta 1802 m. iš Jekaterinoslavo vietininkystės. Ji šiaurėje ribojosi su Charkovo gubernija ir Poltavos gubernija, vakaruose ir pietvakariuose – su Chersono gubernija, pietuose – su Tauridės gubernija ir Azovo jūra, o rytuose – su Dono kazokų sritimi.

## Suskirstymas

1913 m. gubernijoje buvo 8 apskritys:
* Aleksandrovo,
* Aukštutinio Dniepro,
* Bachmuto,
* Jekaterinoslavo,
* Mariupolio,
* Novomoskovsko,
* Pavlogrado,
* Slavianoserbsko.

## Pagrindiniai miestai

Populiacija 1897 m. gyventojų surašymo duomenimis:

* Jekaterinoslavas – 112 839
* Mariupolis – 31 116
* Luhanskas – 20 404
* Bachmutas – 19 316
* Zaporožė – 18 849
* Pavlohradas – 15 775
* Novomoskovskas – 12 883
* Verchniodniprovskas – 6 501
* Slavianoserbskas – 3 122

## Šaltiniai
* Екатеринославская губерния //  — Т. XIa (1894): Евреиновы — Жилон. — С. 582–586; Доп. Т. Ia (1905): Гаагская конференция — Кочубей. С. 730.
* *Маркова О. Є., Хведченя С. Б.* Катеринославська губернія
* *Гай-Нижник П. П.* Катеринославська губернія
* Новороссия в первой половине XIX в. (1802—1858 гг.).
* Екатеринославская губерния // Справочник по истории Коммунистической партии и Советского Союза 1898—1991.
Bergenas (Nyderlandai)

:: *Apie [[Norvegija|Norvegijos]] miestą žr. [[Bergenas]]*.

**Bergenas** (, ) – savivaldybė ir kaimas pietryčių Nyderlanduose, Limburgo provincijoje. Bergenas įsikūręs netoli Vokietijos sienos, 5,5 km į vakarus nuo Vėcės (Žemutinio Reino) oro uosto.

2001 metais Bergene gyveno 304 gyventojai. Kaimo užstatymo plotas sudarė 0,09 km², jame buvo 109 gyvenamieji namai.

Savivaldybę sudaro ne tik Bergenas, bet ir aplinkiniai kaimai. Bergeno kaimas apie 28 km atstumu nutolęs į šiaurę nuo Venlo, netoli Maso upės. Nors savivaldybė pavadinta šio kaimo vardu, savivaldybės rūmai yra Naujajame Bergene, didžiausioje savivaldybės gyvenvietėje. 

## Savivaldybė

Statistikos centrinio biuro duomenimis, 2025 m. rugsėjo 30 d. buvo 13 086 gyventojai, savivaldybė užėmė 110 km².

## Žymūs žmonės
* Lieke Martens (g. 1992 m. Bergene) – futbolininkė, žaidusi „Paris Saint Germain“ (PSG), UEFA geriausia 2017 m. moterų žaidėja ir FIFA geriausia metų žaidėja.
* Klaas de Groot (g. 1940 m. Bergene) – Tventės universiteto profesorius emeritas, atlikęs biokeramikos tyrimus ir plėtrą.

## Galerija

File:Nieuw-Bergen, markant torengebouw op het Raadhuisplein foto5 2016-03-26 14.34.jpg|
File:Kasteel Well Photo.jpg|
File:Fine autumn views at Nature Park Maasduinen at 10 October 2012 - panoramio.jpg|


## Išnašos

## Nuorodos
* Oficiali svetainė (olandų k.)
Dono Respublika

**Dono Respublika** () – nepriklausoma antibolševikinė respublika, kurią Pietų Rusijos ginkluotosios pajėgos suformavo Dono kazokų teritorijoje, kad pasipriešintų prieš Dono Tarybų Respubliką. Ji egzistavo 1918–1920 m. per Rusijos pilietinį karą po Rusijos imperijos žlugimo.

1918 m. balandį, išlaisvinus Novočerkaską iš Dono Tarybų Respublikos kontrolės, buvo sudaryta Dono laikinoji vyriausybė. Gegužės 16 d. Piotras Krasnovas buvo išrinktas atamanu. Gegužės 17 d. Krasnovas pristatė savo „Pagrindinius Didžiojo Dono dėsnius“. Jo 50 punktų apėmė privačios nuosavybės neliečiamumą ir panaikino visus įstatymus, paskelbtus po Nikolajaus II abdikacijos.

Dono Respublika valdė Dono regiono teritoriją su sostine Novočerkasku. Administraciniu požiūriu Dono Respublika buvo suskirstyta į dešimt apygardų, apimančių teritoriją, esančią Rusijos TFSR Rostovo ir Volgogrado srityse bei kaimyninės Donecko-Krivoj Rogo Tarybų Respublikos Luhansko ir Donecko srityse.

Dono Respublika nustojo egzistuoti po to, kai per Rusijos pilietinį karą Raudonoji armija nugalėjo Dono kazokus, kurie sudarė svarbią baltagvardiečių dalį. 1919–1933 m. buvo bolševikų vykdoma sistemingų represijų prieš kazokus politika. Po Antrojo pasaulinio karo Jungtinei Karalystei repatrijavus pabėgusius kazokus į Sovietų Sąjungą, Dono kazokų pasipriešinimo judėjimas galiausiai išnyko.

## Išnašos

## Šaltiniai

* Терещенко А.&nbsp;Г.&nbsp;Конституционные акты Всевеликого Войска Донского // Донской временник.&nbsp;— 2003. 
* Основные законы Всевеликого Войска Донского
* Дорошенко Д. Історія України 1917—1923&nbsp;рр. У двох томах.&nbsp;— Т.ІІ.&nbsp;— Українська Гетьманська Держава 1918 року.&nbsp;— К., 2002.&nbsp;— С.127-128.
Katerina Sakellaropoulou

**Katerina Sakelaropulu** (, g. ) – Graikijos teisėja, 2020–2025 m. ėjusi Graikijos prezidentės pareigas. Ją 2020 m. sausio 22 d. išrinko Graikijos parlamentas ir ji pakeitė Prokopį Pavlopulą, kuris šias pareigas ėjo nuo 2015 m.

## Biografija
K. Sakelaropulu gimė Salonikuose. Studijavo teisę Atėnų universitete, o Paryžiaus II universitete baigė viešosios teisės magistrantūros studijas.

2015 m. spalį buvo paskirta Valstybės tarybos pirmininko pavaduotoja, o 2018 m. spalį po vienbalsio balsavimo tapo pirmąja teismo pirmininke moterimi. Ji buvo išrinkta po to, kai tuo metu valdžioje buvusi „Syriza“ vyriausybė atsižvelgė į jos progresyvią veiklą aplinkosaugos ir žmogaus teisių klausimais. K. Sakelaropulu reguliariai publikuojasi akademiniuose žurnaluose.

2020 m. sausio 15 d. Graikijos ministras pirmininkas Kyriakos Mitsotakis iškėlė jos kandidatūrą į Graikijos prezidento postą, į kurį ji buvo išrinkta 2020 m. sausio 22 d., už ją balsavus 261 parlamento nariui 300 vietų parlamente.

## Išnašos

|-

|-
Inko suskystintų gamtinių dujų terminalas

**Inko suskystintų gamtinių dujų terminalas** – pirmasis Suomijoje suskystintų gamtinių dujų terminalas, kuris įsikūręs Ūsimos regione, pietinės Suomijos Inko Fortum uosto pašonėje. Terminalo operatorius – Gasgrid Finland. Nors pirminis terminalo projektas atmestas 2015 m., reaguojant į 2022 m. Rusijos invaziją į Ukrainą ir rusiškų gamtinių dujų eksporto sustabdymą į Suomiją, terminalas suprojektuotas 2022 m. vasarą, o 2023 m. sausį pradėtas eksploatuoti.

## Istorija
Pirminis suskystintų gamtinių dujų terminalo projektas Suomijoje pavadinimu *Finngulf* turėjo būti užbaigtas 2013 m. pagal pranešimus spaudai. Vėliau terminalo statybos vėlavo, o 2015 m. Gasum galiausiai paskelbta jog projektas atšaukiamas dėl mažo terminalo konkurencingumo.

2022 m. vasarį Rusijai įsiveržus į Ukrainos teritoriją, Suomija paskelbė apie planus atkurti dialogą tarp Suomijos ir Estijos dėl suskystintų gamtinių dujų terminalo statybos, kuris padėtu sustiprinti Suomijos nacionalinį energetinį saugumą.

Terminalo vieta pasirinkta Inko uoste. Priimtas sprendimas panaudoti jau egzistuojančią infrastruktūrą, kuri prieš tai buvo pritaikyta akmens anglies šiluminės jėgainės terminalui iki jėgainės uždarymo 2020 m. 

2022 m. rugpjūtį pradėti terminalo statybos darbai. Terminalo statyba užbaigta per keturis mėnesius ir 2023 m. sausį terminalas pradėtas eksploatuoti.

## Infrastruktūra
Terminalo infrastuktūros pagrindą sudaro Suskystintų gamtinių dujų laivas-saugykla „Examplar“, kuris priklauso JAV laivybos kompanijai Excelerate Energy. Suomiją išsinuomavo laivą 10 metų laikotarpiui už 460 mln. €. Laivo talpa - 150,9 tūkst. kubinių metrų.

## Taip pat skaityti
* Klaipėdos suskystintų gamtinių dujų terminalas
* Balticconnector

## Šaltiniai
Inessa Kaagman

**Inesa Kagman** (*Inessa Kaagman*. g. 1996 m. balandžio 17 d.) – futbolininkė, saugė, atstovavusi Nyderlandų nacionalinei rinktinei.

## Biografija
Gimė Horne, Šiaurės Olandijos provincijoje, Nyderlanduose.

Vaikystėje ir jaunystėje sportavo gimtojo miesto HVV Hollandia jaunimo komandose.

Nuo 2013 m. rungtyniavo Ajax klubo moterų komandoje. Tapo moterų Eredivisie čempione.

2018 m. persikėlė į Angliją ir atstovavo „Evetono“ klubui.

2020 m. liepos 17 d. pasirašta vienerių metų sutartis su Brighton & Hove Albion WFC.

2022 m. grįžo į Nyderlandus ir rungtyniavo Eindhoveno PSV.

2024 m. pasirašė sutartį su AFC Ajax.

Nuo 2025 m. rugsėjo priklausė SC Heerenveen. 2025 m. rugsėjo 7 d. oficialiai debiutavo komandoje rungtynėse prieš FC Twente. Susitikimą pradėjo kaip atsarginė, o aikštėje pasirodė po keitimo 78-ąją minutę. SC Heerenveen galiausiai pralaimėjo varžovėms rezultatu 1–3. 

2026 m. sausio 13 d. oficialiai paskelbta, kad persikėlė į Hera United.

#### Nyderlandų nacionalinė rinktinė
Kitados rungtyniavo Nyderlandų jaunimo rinktinėse. 2014 m. kartu su U-19 rinktine tapo merginų U-19 čempionato nugalėtoja.

Nuo 2019 m. kviečiama į Nyderlandų nacionalinės futbolo rinktinę. Rinktinės strategė Sarina Wiegman ją įtraukė į rinktinės narių sąrašą.

2019 m. sausio 19 d. debiutavo rungtynėse prieš Pietų Afrikos Respublikos rinktinę. Šios rungtynės vyko Keiptaune, o jas stebėjo 27 tūkst. žiūrovų.

## Laimėjimai
; su AJAX
* moterų Eredivisie: 2016–2017, 2017–2018 m.
* KNVB moterų taurė: 2013–2014, 2016–2017 m.
; su U-19 rinktine
* 2014 m. pasaulio merginų U-19 čempionato nugalėtoja

## Išnašos

## Nuorodos
* SOCCERWAY
* Soccerdonna
* Weltfussball
Burger

**Burger** − pavardė.

Pavardę turi šie garsesni asmenys:
* Heinrich Burger (1881–1942) – Vokietijos dailiojo čiuožimo sportininkas, olimpinis ir pasaulio čempionas;
* Michael Burger (1686–1726) – Vokietijos chemikai;
Hahn

**Hahn** − pavardė.

Pavardę turi šie garsesni asmenys:
* Kurt Hahn (1886–1974) –  vokiečių edukologas, diplomatas, tarptautinio mokyklų tinklo įkūrėjas;
* Joseph Hahn (g. 1977) – amerikiečių muzikantas, didžėjus, režisierius ir vizualinis menininkas;
* Willibald Hahn (1910–1999) – Austrijos futbolininkas;
* Gisela Hahn (g. 1943) – vokiečių aktorė;
Koch

**Koch** − pavardė.

Pavardę turi šie garsesni asmenys:
* Robert Koch (1843–1910) –  vokiečių fizikas ir mikrobiologas, bakteriologijos pradininkas;
* Theodor Koch-Grünberg (1872–1924) –  Vokietijos etnologas, keliautojas, tyrinėjęs Amazonijos indėnų tautas;
* Mariza Koch (g. 1944) – graikų liaudies muzikos dainininkė;
* John T. Koch –  amerikiečių akademikas, istorikas ir kalbininkas, dirbantis keltologijos srityje, ypač telkiantis dėmesį į priešistorę;
Savanorių armija

**Savanorių armija** () – baltagvardiečių armija, veikusi Rusijos Pietuose per Rusijos pilietinį karą 1917–1920 m. Savanorių armija kovojo su bolševikais pietų fronte ir Ukrainos nepriklausomybės karuose. 1919 m. ji tapo Pietų Rusijos ginkluotųjų pajėgų dalimi ir tapo didžiausia baltagvardiečių jėga, kol 1920 m. kovo mėn. buvo sujungta su Vrangelio armija.

## Išnašos

## Šaltiniai

* *А.&nbsp;О.&nbsp;Буравченков*. Добровольча армія 
* Деникин А.&nbsp;И.&nbsp;Очерки русской смуты.&nbsp;— Париж, 1921 
* *Неводовский Н. Д.* Первые походы // Вестник первопоходника. Лос-Анджелес, 1963. №&nbsp;26.
* Марков и марковцы. М.: НП «Посев», 2001. ISBN 5-85824-146-8
* Дроздовский, Михаил Гордеевич|Дроздовский и дроздовцы. М.: НП «Посев», 2006. ISBN 5-85824-165-4
Pichichiapanas

**Pichichiapanas** () – miestelis pietvakarių Meksikoje, Čiapaso valstijoje, 120 km į pietus nuo Tustla Gutjereso, 15 km nuo Ramiojo vandenyno pakrantės, prie Pichichiapano upės. Savivaldybės centras. Praeina Tonalos–Tapačulos plentas ir geležinkelis.

Savivaldybės plotas – 1757 km², 2020 m. gyveno 51 193 žmonės.

## Istorija

Vietovardis kilo nuo upės, o jos vardas – nuo vienos ančių rūšies (*Dendrocygna autumnalis*), nahuatlių kalba vadinamos *pijiji*. Senovėje čia gyveno indėnai mamiai, vėliau užkariauti actekų. Nuo 1524 m. – Ispanijos valda. 1821–1842 m. pateko į Gvatemalos sudėtį.

2017 m. rugsėjo 7 d. miestą sukrėtė 8,2 balo žemės drebėjimas.

## Šaltiniai
Berger

**Berger** − pavardė.

Pavardę turi šie garsesni asmenys:
* Gerhard Berger (g. 1959) –  austrų lenktynininkas, keturiolika sezonų lenktyniavęs Formulėje 1;
* Juozas Bergeris (1884–?) –  Lietuvos gydytojas, mokytojas, žydų kilmės visuomenės veikėjas;
* Margaret Berger (g. 1985) – Norvegijos electropop dainininkė ir dainų autorė;
* Senta Berger (g. 1941) –  Austrijos aktorė ir prodiuserė;
* Sofus Berger Brix (g. 2003) – Danijos futbolininkas;
* Tora Berger (g. 1981) – norvegų biatlonininkė, olimpinė čempionė ir daugkartinė pasaulio čempionė.
Adler

**Adler** − vokiška pavardė.

Pavardę turi šie garsesni asmenys:
* Alfred Adler (1870–1937) – austrų gydytojas, psichiatras, individualiosios psichologijos pradininkas;
* Friedrich Adler (1879–1960) – fizikas teoretikas, žurnalistas, Austrijos politinis veikėjas;
* Viktor Adler (1852–1918) – gydytojas, Austrijos visuomenės ir politinis veikėjas.
Lamphun Warrior

**„Lamphun Warrior Football Club“** arba trumpai **Lamphun Warrior** – Tailando futbolo klubas iš Lampūno provincijos. Namų rungtynes žaidžia Lampūno provinijos stadione, dar žinomame kaip Lamphun PAO arba Mae-Guang.

## Istorija
Klubas įkurtas 2011 m. Rungtyniavo žemesniuose divizionuose. 

2021–2022 m. debiutavo antroje pakopoje ir tapo Antrosios lygos nugalėtojais. Pateko į aukščiausią lygą.

Pirmoje lygoje rungtyniavo nuo 2022–2023 m. sezono. Debiutiniame sezone užėmė dešimtą vietą.

## Pasiekimai
; Thai League 2
* Nugalėtojai: 2021–2022 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* [ Oficiali svetainė]
* SOCCERWAY 
* FLASHSCORE 
* Transfermarkt 
* Globalsportsarchive
Nikolas Pašinianas

**Nikolas Pašinianas** (, g. 1975 m. birželio 1 d. Idževane, Armenijos TSR, SSRS) – armėnų politinis ir valstybės veikėjas, nuo 2018 m. gegužės 8 d. – Armėnijos ministras pirmininkas. Aksominės revoliucijos Armėnijoje (2018 m. balandžio 13 d. – 2018 m. gegužės 8 d.) lyderis.

## Biografija
Nikolas Pašinianas gimė 1975 m. birželio 1 d. Idževane. Tėvas – Vova Pašinianas, kūno kultūros mokytojas, motina – Svetlana Pašinian, mirė, kai Nikolui buvo 12 metų.

1991 m. studijavo žurnalistiką Jerevano universitete, tačiau 1995 metais už politinę veikla buvo iš ten pašalintas. 1993–1994 m. – laikraščio „Dpurtiun“ korespondentas. 1999–2008 m. leido dienraštį „Haikanan Žamanak“.  

2012 metais buvo Armėnijos parlamento nariu. Kritikavo prezidentą Robertą Kočiarianą ir tuometį vidaus reikalų ministrą (vėliau prezidentą) Seržą Sargsianą. 2018 metais tapo šalies ministru pirmininku. 

## Šaltiniai
Lampang FC

**„Lampang Football Club“** arba trumpai **Lampang** – Tailando futbolo klubas iš Lampūno provincijos. 

## Istorija
Klubas įkurtas 2010 m. Rungtyniavo žemesniuose divizionuose. 

2021–2022 m. Antroje lygoje buvo ketvirti, bet tapo atkrintamųjų rungtynių ciklo nugalėtojais.

Pateko į aukščiausią lygą, joje rungtyniavo 2022–2023 m. sezone.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* 
* SOCCERWAY 
* FLASHSCORE 
* Transfermarkt
* Globalsportsarchive
Juventus treniruočių centras

**Juventus treniruočių centras** – futbolo treniruočių stadionas Turino priemiestyje Vinove, Italijoje. Stadionas priklauso „Juventus FC“ klubui, tačiau čia treniruojasi tik klubo jaunimo komanda. Taip pat šiame stadione savo rungtynes žaidžia ir „Juventus FC“ moterų futbolo klubas.

## Istorija

Stadionas pradėtas statyti 2004 m., baigtas per dvejus metus. Statybos kainavo 12,5 milijonų eurų.

## Šaltiniai
Vinovas

**Vinovas** (, ) – miestas šiaurės vakarų Italijoje, Pjemonto regione, Turino provincijoje, 14 km į pietvakarius nuo Turino.

Vinove yra įrengtas „Juventus FC“ ir klubo moterų komandos naudojamas treniruočių centras. Taip pat nuo 2007 iki 2015 m. mieste veikė JAV privatus Šv. Jono tarptautinis universitetas.

Vinovo miestas turi ilgą istoriją, siekiančią antikinius laikus. Šioje teritorijoje rastos iškasenos siekia V amžių, o istoriniai rašytiniai dokumentai datuojami 1040 m.

Miesto teisės Vinovui suteiktos 1458 m.

## Šaltiniai

## Nuorodos
* Oficialus Vinovo tinklalapis
Schmidt

**Schmidt** − pavardė.
* Alfred Schmidt;
* Annie M. G. Schmidt;
* Eric Schmidt;
* Harald Schmidt;
* Helle Thorning-Schmidt;
* Helmut Schmidt;
* Karl Schmidt-Rottluff;
* Wilhelm Schmidt.
Schmid

**Schmid** − pavardė.
Pavardę turi šie garsesni asmenys:
* Jan Schmid (g. 1983) – norvegų šiaurės dvikovės sportininkas;
* Wolfgang P. Schmid (1929–2010) – Vokietijos kalbininkas.
Schubert

**Schubert** − pavardė.
Pavardę turi šie garsesni asmenys:
* Franz Schubert (1797–1828) – austrų kompozitorius, romantinės muzikos pradininkas;
* Jakob Schubert (g. 1990) – Austrijos sportinio laipiojimo sportininkas, daugkartinis pasaulio čempionas;
* Karin Schubert (g. 1948) –  vokiečių kino aktorė.
2023 m. pasaulio bobslėjaus ir skeletono čempionatas

**2023 m. pasaulio bobslėjaus ir skeletono čempionatas** – Tarptautinės bobslėjaus ir skeletono federacijos organizuotas geriausių pasaulio skeletono ir ledrogių sporto atletų čempionatas, kuris vyko sausio 26 d. – vasario 5 d. Šveicarijos mieste Sankt Morice.

Dėl Rusijos invazijos į Ukrainą čempionate nebuvo leista dalyvauti čiuožėjams iš Rusijos ir Baltarusijos.

2023 m. čempionatas buvo pirmasis pasaulio čempionatas, kuriame mišrių porų komandų skeletono varžybose panaudota starto reakcijos laiko sistema.

## Tvarkašatis
Čempionate iš viso bus vykdomos septynios rungtys:.

*Lietuvos laiku ([[UTC+2]]).*

;Bobslėjus

;Skeletonas

## Medalininkai
### Bobslėjus

### Skeletonas

## Medalių lentelė

## Šaltiniai

## Nuorodos
* Oficiali svetainė
Krugas

**Krugas** − vokiška pavardė.

Pavardę turi šie garsesni asmenys:

* Leopoldas Krugas –  (vok. Leopold Krug, 1770–1843); vokiečių istorikas;
* Michailas Krugas (Михаил Владимирович Круг; 1962–2002) – Rusijos dainininkas, tekstų autorius;
Engel (reikšmės)

**Engel** − pavardė.

Pavardę turi šie garsesni asmenys:

* Carl Engel (1895–1947) –  vokiečių archeologas;
* Frédéric Engel (1908–2002) – šveicarų peruanistas, archeologas;
Archive.today

**Archive.today** – interneto archyvavimo platforma, įkurta 2012 m. ir archyvuojanti interneto tinklalapių turinį. Archyvavimas atliekamas dviem formomis:
* išsaugant originalų tinklalapio turinį su jo žodiniu turiniu ir nuorodomis;
* išsaugant tinklalapio ekrano vaizdą.

## Išnašos

## Nuorodos
*
Internet Archive

**Internet Archive** – JAV skaitmeninė archyvavimo biblioteka, įkurta 1996 m. ir archyvuojanti interneto tinklalapių turinį. Archyvavimas vykdomas naudojant Wayback Machine platformą.

## Išnašos

## Nuorodos
*
Kalle Rovanperä

**Kalė Rovanperė** (*Kalle Rovanperä*, g. 2000 m. spalio 1 d.) – profesionalus lenktynininkas iš Suomijos, 2 kartus WRC čempionas (2022 ir 2023 m.). 2017–2025 m. suomis lenktyniavo WRC čempionate „Toyota Gazoo Racing WRT“ komandoje. Suomio tėtis buvęs WRC pilotas Harri Rovanperä.

## Karjera
Suomis ralio lenktynėse dalyvavo 2015 m., būdamas 14 metų, Latvijos ralyje. Šioje šalyje nėra amžiaus ribojimų, norint dalyvauti ralio varžybose. Kalle laimėjo Latvijos ralio R2 kategoriją su Citroën C2 automobiliu.

2017 m. Kalle Rovanperä gavo specialų Suomijos leidimą ir dalyvavo šios šalies ralio čempionate. Taip pat šiais metais suomis debiutavo Europos ralio čempionate. 2017 m. pabaigoje K. Rovanperä su Ford Fiesta R5 automobiliu debiutavo WRC-2 čempionate.

2020 m. suomis tapo gamyklinės „Toyota“ komandos nariu ir lenktyniavo Rally-1 kategorijoje.

Kalle Rovanperä 2022 m. čempionate pelnė 6 pergales bei tapo pasaulio čempionatu. Jis tapo jauniausiu istorijoje WRC čempionu (22 metai ir 1 diena).

2023 m. spalio 29 d. po Centrinės Europos ralio, iki čempionato pabaigos likus vienam etapui, suomis tapo antrą kartą WRC čempionu.

2025 m. spalio 29 d. sportininkas pranešė baigiantis ralio karjerą ir pereinantis į vienviečių atvirų automobilių lenktynes. Jis debiutavo Japonijos Super Formulės čempionate su „Toyota Gazoo Racing“ komanda.

### WRC pergalės

## Šaltiniai
Sankt Morico ledo trasa

**Sankt Morico ledo trasa** () – ledo trasa Sankt Morice, Šveicarijoje. Tai seniausia bobslėjaus trasa pasaulyje.

## Charakteristika

## Istorija
1897 m. įkurtas Sankt Morico bobslėjaus klubas. Kylant šios sporto šakos populiarumui, pradėtos rinkti aukos ledo trasos statyboms. 1903 m. buvo surinkta 11 tūkst. Šveicarijos frankų ir pradėtos trasos statybos.

1904 m. naujųjų metų dieną trasa oficialiai atidaryta. Trasoje vyko 1928 m. žiemos olimpinės žaidynių ir 1948 m. žiemos olimpinės žaidynių bobslėjaus varžybos. 2002 m. įvyko trasos renovacija.

## Šaltiniai

## Nuorodos
* Oficiali svetainė
Kryvošynas

**Kryvošynas** (, ) – kaimas pietvakarių Baltarusijoje, 20 km į pietvakarius nuo Liachavičų. Apylinkės centras.

## Istorija

XIX a. buvo miestelis, Naugarduko apskrities Kryvošyno valsčiaus centras.

## Šaltiniai
Haradnaja

**Haradnajà**  (, ) – kaimas pietų Baltarusijoje, 28 km į vakarus nuo Stolino. Apylinkės centras. Yra vidurinė mokykla, biblioteka, poliklinika, kultūros namai, ligoninė, paštas.

## Istorija

XIX a. buvo Pinsko apskrities miestelis. 1927 m. balandžio 1 d. neteko miesto teisių.

## Šaltiniai
Kažan Haradokas

**Kažán Haradòkas**  (, ) – agromiestelis pietų Baltarusijoje, 20 km į rytus nuo Lunineco. Apylinkės centras.

## Istorija

XIX a. buvo Pinsko apskrities miestelis, Kažan Haradoko valsčiaus centras.

## Šaltiniai
Antoninas Bajevskis

**Jonas Eugenijus Antoninas Bajevskis** OFM (1915 m. sausio 15 d. Vilnius, Rusijos imperija – 1941 m. gegužės 8 d. Aušvice, Trečiasis Reichas) – vienuolis konventualas, kunigas, kankinys, palaimintasis.

## Biografija
1915 m. sausio 17 d. gimė pasiturinčioje vilniečių šeimoje. Pakrikštytas Vilniaus Šv. Dvasios bažnyčioje. Mokėsi Vilniaus Joakimo Lelevelio ir Adomo Mickevičiaus gimnazijoje, pasižymėjo gabumais (ypač kalboms).

1933 m. įstojo į Vilniaus kunigų seminariją. 1934 m. įstojo į pranciškonų konventualų ordino Lenkijos provinciją, pasirinko vienuolinį Antonino vardą. 1939 m. gegužės 1 d. įšventintas kunigu. 1939 m. liepos 2 d. paskirtas antruoju Niepokalianovo konvento vikaru.

1941 m. vasario 17 d. kartu su kitais vienuoliais areštuotas, kalėjo Varšuvoje, vėliau perkeltas į Aušvico koncentracijos stovyklą. Kalėdamas toliau atliko patarnavimus kitiems kaliniams, klausė išpažinčių, vilkėjo abitą. 1941 m. gegužės 8 d. mirė nuo šiltinės.

1999 m. birželio 13 d. popiežiaus Jono Pauliaus II Varšuvoje paskelbtas palaimintuoju.

## Šaltiniai
* Antonio (Antonin Jan Eugeniusz) Bajewski
* Palaimintasis konventualas – iš Lietuvos 

## Nuorodos
* Pal. kun. Antanas Marija Jonas Bajevskis OFM Conv – Lietuvos vaikų Šventumo garsas (sventumogarsas.lt)
Brovalos mūšis

**Brovalos mūšis** () – legendinis mūšis, minimas sagose, tariamai įvykęs apie 770 m. Jame kovojo Švedijos karalius Sigurdas Hringas ir Vestgotlando gotai prieš jo brolį, Danijos karalių Haraldą Karo Dantį ir Ostgotlando gotus. Kovose minimi ir skirtingas puses atstovaujantys norvegai, slavai, suomiai, estai, kuršiai, lyviai, saksai, anglai, fryzai, airiai, Rusios žmonės bei daugelis kitų.

## Istoriniai šaltiniai
Brovalos mūšis minimas keliuose rašytiniuose šaltiniuose – senovės skandinavų sagose *Hervarar saga ok Heiðreks*, *Bósa saga ok Herrauðs* bei *Sǫgubrot af nokkrum fornkonungum*, bet išsamiausiai konfliktas pateikiamas XI–XII a. danų istoriko Sakso *[[Gesta Danorum]]* tekstuose.

## Mūšio vieta
*Hervarar saga ok Heiðreks* kalbama apie Brovalos mūšio vietą Rytiniame Gotlande, tuo tarpu *Sǫgubrot af nokkrum fornkonungum* teigiama, jog mūšis įvykęs Komardeno, skyrusio Didžiąją Švediją bei Rytų Gotlandą, pietuose. Saksas baigia savo pasakojimą sakydamas: „taip baigėsi Broviko mūšis“. Dauguma istorikų mano, kad mūšis įvyko netoli Brovikeno įlankos, tačiau XVII amžiuje atsirado mažuma teigiančių, kad šis buvo Smolande prie Osneno ežero.

## Išnašos
Braun

**Braun** − pavardė.
Pavardę turi šie garsesni asmenys:
* Eva Braun (1912–1945) –  Vokietijos asmenybė;
* Karl Ferdinand Braun (1850–1918) –  vokiečių fizikas ir išradėjas;
* Wernher von Braun (1912–1977) –  vokiečių, vėliau ir amerikiečių raketinės technikos bei kosminės aviacijos inžinierius.
Asfalto džiunglės

**Asfalto džiunglės** () – 1950 m. JAV nuaro filmas, sukurtas kino kompanijoje Metro-Goldwyn-Mayer. Režisierius – John Huston, prodiuseris – Arthur Hornblow jaunesnysis, scenarijaus autoriai – Ben Maddow ir John Huston. Scenarijus parašytas pagal to paties pavadinimo W. R. Burnett romaną. Pagrindinius vaidmenis atliko Sterling Hayden ir Louis Calhern, antraplanius – Jean Hagen, James Whitmore, Sam Jaffe ir John McIntire. Šiame filme vaidina ir Marilyn Monroe, tai vienas ankstyviausių jos pasirodymų kine.

1958, 1963 ir 1972 m. buvo sukurti filmo perdirbiniai, tačiau nė vienas jų pasisekimo nesulaukė.

## Siužetas
Neseniai iš kalėjimo paleistas Diksas Hendlis (*Dix Handley*) kuria planą pavogti 1 milijono vertės brangakmenius. Diksas suburia smulkių sukčių komandą, įskaitant įsilaužėją į seifus ir advokatą. Brangakmenių vagystė einasi sklandžiai, kol pasiklydusi kulka pražudo vieną iš vyrų. Mėginančius po vagystės sutvarkyti padėtį vyrus užvaldo godumas ir jie įsipainioja į apgaulės, išdavysčių bei žmogžudysčių voratinklį.

## Aktoriai

* Sterling Hayden – Dix Handley
* Louis Calhern – Alonzo D. Emmerich
* Jean Hagen – „Lėlytė“ Conovan
* James Whitmore – Gus Minissi
* Sam Jaffe – „daktaras“ Erwin Riedenschneider
* John McIntire – policijos komisaras Hardy
* Marc Lawrence – Cobby
* Barry Kelley – leitenantas Ditrich
* Anthony Caruso – Louis Ciavelli
* Teresa Celli – Maria Ciavelli
* Marilyn Monroe – Angela Phinlay
* Wee Willie Davis – Timmons
* Dorothy Tree – May Emmerich
* Brad Dexter – Bob Brannom
* John Maxwell – dr. Swanson

**Titruose nenurodyti:**
* Alex Gerry – Maxwell
* Tom Browne Henry – James X. Connery
* Don Haggerty – detektyvas Andrews
* James Seay – detektyvas Janocek
* Henry Rowland – Franz Schurz, vokietis taksi vairuotojas
* Helene Stanley – Jeannie
* Strother Martin – vyras policijos rikiuotėje
* Henry Corden – vyras policijos rikiuotėje

: Šaltinis:

## Kritikų atsiliepimai
Filmas sulaukė puikių atsiliepimų. Remdamasi 35 recenzijomis, vertinimų apibendrinimo svetainė „Rotten Tomatoes“ filmui suteikė 97% reitingą ir davė 8,4/10 balo vidurkį. Pasak svetainės kritikų, „Asfalto džiunglės“ – meistriškai pasakojama kriminalinė istorija, kurioje skiriamas vienodas dėmesys ir nusikaltimui, ir veikėjams.“

## Nominacijos ir apdovanojimai

## Nuorodos
* Filmo „Asfalto džiunglės“ ištrauka su Marilyn Monroe („YouTube“ kanalas, anglų k.)

## Išnašos
Stalovičai

**Stalovičai** (, ) – agromiestelis pietvakarių Baltarusijoje, 6 km į šiaurę nuo Baranovičių, prie Ščaros upės. Apylinkės centras.

## Istorija

XIX a. buvo miestelis, Naugarduko apskrities Stalovičų valsčiaus centras.

## Šaltiniai
Cyrynas

**Cýrynas**  (, ) – agromiestelis vidurio vakarų Baltarusijoje, 18 km į pietus nuo Kareličų. Apylinkės centras.

## Istorija

XIX a. buvo miestelis ir kaimas Naugarduko apskrityje, Cyryno valsčiaus centras.

## Šaltiniai
Weiss

**Weiss** − pavardė.
Pavardę turi šie garsesni asmenys:
* Ehrich Weiss (1874–1926) – JAV iliuzionistas;
* Martin Weiss (1903–1984) –  SS karininkas;
* Vladimír Weiss (1964) (g. 1964) – Slovakijos futbolininkas.
Mette Frederiksen

**Metė Frederiksen** (; g. 1977 m. lapkričio 19 d. Olborge) – Danijos politikė, šalies ministrė pirmininkė (nuo 2019 m.).

## Biografija
M. Frederiksen tėvas buvo tipografas, o motina – mokytoja.

Studijavo Olborgo universitete, jį baigusi 2007 m. įgijo socialinių mokslų ir administravimo bakalauro laipsnį. 2009 m. Kopenhagos universitete baigė afrikanistikos magistro studijas.

2000–2001 m. buvo Danijos profesinių sąjungų konfederacijos jaunimo reikalų patarėja. Į šalies parlamentą pirmąkart išrinkta 2001 m., pakartotinai – 2005, 2007, 2011, 2015, 2019 ir 2022 m. 2005–2011 m. užėmė Danijos socialdemokratų partijos parlamentinės frakcijos vicepirmininkės postą. Nuo 2011 m. spalio 3 d. iki 2014 m. spalio 10 d. ėjo darbo reikalų ministrės, nuo 2014 m. spalio 10 d. iki 2015 m. birželio 28 d. – teisingumo ministrės pareigas. 2015 m. parlamento rinkimai socialdemokratams susiklostė nesėkmingai, iš pirmininko posto pasitraukė partijos lyderė H. Thorning-Schmidt, 2015 m. birželį M. Frederiksen tapo Danijos socialdemokratų partijos pirmininke. 2015–2019 m. buvo parlamento opozicijos lyderė.

2019 m. birželio 27 d. M. Frederiksen tapo šalies premjere, vadovavo socialdemokratų mažumos vyriausybei, kurią rėmė kitos kairiosios partijos. Ši vyriausybė gyvavo iki 2022 m. pabaigos, kai gruodžio 15 d. pareigas pradėjo eiti naujoji M. Frederiksen vyriausybė, sudaryta iš trijų partijų – socialdemokratų, „Venstre“ ir Nuosaikiųjų partijos (*Moderaterne*).

## Politinės pažiūros
M. Frederiksen pasisako už tai, kad būtų griežtinama imigracijos tvarka, prieglobsčio teikimo sąlygos.

## Asmeninis gyvenimas
Susilaukė dukters ir sūnaus.

2020 m. liepos 15 d. ištekėjo už ilgamečio draugo filmų režisieriaus Bo Tengberg.

## Išnašos
Sviataja Volia

**Sviataja Volia** (, ) – agromiestelis pietvakarių Baltarusijoje, 30 km į pietryčius nuo Ivacevičų. Apylinkės centras.

## Istorija

XIX a. buvo Pinsko apskrities miestelis, Sviataja Volios valsčiaus centras.


File:2021.08.22 Exaltation of the Holy Cross church in Sviataja Volia 01.jpg
File:2021.08.22 Exaltation of the Holy Cross church in Sviataja Volia 02.jpg
File:Ww1-german-cemetry-in-sviataja-volia.jpg


## Šaltiniai
Horvalė

**Horvalė** (, ) – kaimas pietryčių Baltarusijoje, 30 km į šiaurės vakarus nuo Rečycos.

## Istorija

XIX a. buvo Rečycos apskrities miestelis, Horvalės valsčiaus centras.

## Šaltiniai
Juravičai

**Jùravičai**  (, ) – agromiestelis pietryčių Baltarusijoje, 11 km į pietryčius nuo Mozyriaus. Apylinkės centras.

## Istorija

Minimi nuo 1430–1432 m. XIX a. buvo Rečycos apskrities miestelis, Juravičų valsčiaus centras.

## Šaltiniai
Stefanas Filipovičius

**Stefanas Filipovičius**:
* Stefanas Filipovičius (1987) – Juodkalnijos dainininkas;
* Stefanas Filipovičius (1994) – Serbijos futbolininkas.
Sherida Spitse

**Šerida Spicė** (*Sherida Spitse*. g. 1990 m. gegužės 29 d.) – futbolininkė, saugė, atstovavusi Nyderlandų nacionalinei rinktinei.

## Biografija
Gimė Sneke, Fryzijoje, Nyderlanduose.

Vaikystėje ir jaunystėje sportavo gimtojo miesto VV Sneek Wit Zwart jaunimo komandose.

Nuo 2007 m. rungtyniavo SC Heerenveen. 

Nuo 2012 m. – FC Twente. Tapo moterų Eredivisie čempione.

Nuo 2014 m. atstovavo Norvegijos LSK Kvinner. Tapo Norvegijos čempione.

2017–2018 m. rungtyniavo FC Twente.

2018 m. išvyko į Norvegiją ir rungtuyniavo Vålerenga IF.

2020 m. lapkričio mėn. paskelbta, kad žaidėja grįžta į Nyderlandus ir rungtynius Ajax klube.

#### Nyderlandų nacionalinė rinktinė
Kitados rungtyniavo Nyderlandų jaunimo rinktinėse. 

Nuo 2006 m. kviečiama į Nyderlandų nacionalinės futbolo rinktinę.

## Laimėjimai
; su AJAX
* moterų Eredivisie: 
* KNVB moterų taurė: 

## Išnašos

## Nuorodos
* SOCCERWAY
* Soccerdonna
* Weltfussball
Stefan Filipović (1994)

**Stefanas Filipovičius** (*Стефан Филиповић*; g. 1994 m. birželio 21 d.) – futbolininkas iš Serbijos, gynėjas. Žaidė Lietuvoje. Atstovavo Vilniaus „Riterių“ futbolo klubui.

## Karjera
Karjerą pradėjo Serbijoje. Rungtyniavo gimtosios šalies klubuose.

2019 m. pusmetį atstovavo Podgoricos „Budučnost“ (Juodkalnija).

### FK Riteriai
2023 m. sausio 26 d. buvo paskelbta, kad tapo Vilniaus „Riterių“ nariu. Rungtyniavo 75 numeriu pažtmėtais marškinėliais. 

A lygoje debiutavo 2023 m. kovo 3 d. rungtynėse prieš FA Šiauliai. Minimalia persvara (1:0) nugalėjo varžovai.

2023 m. balandžio 9 d. pelnė įvartį rungtynėse prieš FC Hegelmann. 64 minutę pelnytas įvartis tapo lemiamu ir FK Riteriai minimalia persvara (1:0) nugalėjo varžovus. Tai buvo pirmoji Riterių klubo pergalė 2023 m. sezone.

2023 m. lapkričio 16 d. tapo žinoma, kad sutartis su žaidėju nebus pratęsta. 2023 m. A lygoje sužaidė aštuonerias rungtynes.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* FLASHSCORE
* Transfermarkt
* lietuvosfutbolas.lt
* Globalsportsarchive